OzLabs/hebrew-wiki-articles huggingface dataset:
פריאוביבוס

פריאוביבוס (שם מדעי: Praeovibos; מילולית: "לפני כבש המושק") הוא סוג נכחד של יונק ממשפחת הפריים, אשר התקיים באמריקה הצפונית ובמערב אירופה במשך תקופת הפליסטוקן שלפני 1.5 מיליון שנה עד לפני 12,000 שנה מזמננו. הסוג תואר בידי Staudinger ב-1908 והכיל מין בודד - Praeovibos priscus.

הוא קשור לתת-משפחת היעלים, ייתכן שקרוב רחוק של כבש המושק ובעבר אף שברו שהיה אביו הקדמון, אף שכיום ידוע שכבשי המושק התקיימו באותם זמנים ואזורים.
הוא היה גדול ומסיבי יותר מכבש מושק, עם גובה כתפיים של 130–165 ס"מ ובעל גפיים ארוכות יותר ומסיביות יותר. היה לו מבנה קרניים עבות וחזקות, אשר התאימו להדיפת טורפים או יריבים וייתכן שהיה בעל דו-צורתיות זוויגית, כשהזכרים היו גדולים יותר.

המאובנים של יונק זה התגלו במערב אירופה, לרבות בספרד ואנגליה ובאמריקה הצפונית צפונה עד אלסקה ויוקון. הוא כנראה נדד דרך המעבר היבשתי באמצע הפליסטוקן לאמריקה ובה חי באזורי טונדרה ובטייגה לצד איילי צפון, כאשר באירופה כנראה התקיים ביערות ממוזגים ולחים יותר. במספר מאובנים נראים עדויות שהוא ניצוד בידי בני אדם.

==קישורים חיצוניים==

==הערות שוליים==

קטגוריה:יעלים פרהיסטוריים
קטגוריה:מגה-פאונה של הפליסטוקן באמריקה הצפונית
קטגוריה:מכפילי פרסה שחיו בפליסטוקן
קטגוריה:מאובני טקסונים שתוארו ב-1908
באלוסיה

באלוסיה (שם מדעי: Ballusia) הוא סוג נכחד של דוב קדום שהתקיים באירואסיה במשך המיוקן שלפני 20.5 עד 16 מיליון שנה. זהו אחד מהקדומים והפרימיטיביים שבדובים והוא השתייך לתת-המשפחה אורסוויים לצד האורסאווס. מספר חוקרים אף טוענים שהוא כלל לא היה דוב, אלא השתייך למשפחת ההמיקיוניים. אחרים עוד לא מסווגים לו משפחה אלא מגדירים אותו כסוג ללא מקור.

הסוג תואר ב-1998 בידי החוקרים Ginsburg & Morales ונכללו בו 4 מינים, כשהמאובנים שלו התגלו בפולין, רוסיה, מונגוליה ובסין.

הבאלוסיה היה דוב קטן ביותר שטיפס על עצים כנראה ודמה מעט אולי לפנדה אדומה. הוא היה בעל זנב ארוך יחסית, בעל גפיים ארוכות ולסתות חזקות עם שיניים שהותאמו לאוכל כל. גודלו השתרע מגודל של חתול בית עד לגודל של גרגרן או שונר גדול, כשהיה באורך 80 ס"מ ומשקל של 9–25 ק"ג.

==קישורים חיצוניים==

==הערות שוליים==

קטגוריה:אורסוויים
קטגוריה:יונקים שחיו במיוקן באסיה
אורסוויים

אורסוויים (שם מדעי: Ursavinae) היא תת-משפחה נכחדת של דוביים, אשר חיו במשך המיוקן לפני 23 עד 5.3 מיליון שנה מזמננו (סמוך לתחילת הפליוקן). 

תת-משפחה זו הוגדרה ב-1980 ונכלל בה שבט אחד - Ursavini ובו כלולים רק 2 סוגים, הנחשבים לקטנים ולפרימיטיביים שבדובים, כאשר כמה חוקרים משייכים אותם למשפחת ההמיקיוניים. ארים רואים בהם קרובים של האגריותריים הקרניבורים.

בני קבוצה זו היו קטנים יחסית, במשקל של 20 עד 60 ק"ג, כשהם היו בעלי זנב, ניזונו כאוכלי כל ואולי גם היו ציידים והתאימו לטיפוס על עצים, מה שמרמז שחיו ביערות. המאובנים שלהם התגלו באמריקה הצפונית ואירואסיה.

==מיון==
*סוג אורסאווס (Ursavus)
**מין Ursavus brevirhinus
**מין Ursavus primaevus
**מין Ursavus intermedius
**מין Ursavus pawniensis
**מין Ursavus ehrenbergi
**מין Ursavus sylvestris
**מין Ursavus isorei
**מין Ursavus tedfordi
*סוג באלוסיה (Ballusia)
**מין Ballusia elmensis
**מין Ballusia orientalis
**מין Ballusia hareni
**מין Ballusia zhegalloi

==קישורים חיצוניים==

*
קטגוריה:מאובני טקסונים שתוארו ב-1980
מצוקי קורנר

מצוקי קורנר (באנגלית: Corner Cliffs) הם מצוקים, המוקפים על ידי שתי רמות שטוחות (הרי שולחן). המצוקים ממוקמים בדרום-מזרח אי אלכסנדר, בארץ אלכסנדר שבאנטארקטיקה.

המצוקים ממוקמים 2.77 קילומטרים בסמוך מדרום לקרחון סאטורן, ו-3.704 קילומטרים צפונית-מזרחית מנונאטאק קואל.

== היסטוריה ==
=== גילוי ומיפוי המצוקים ===

מדרונות קרח, ממערב למצוקים חסמו את קו הראייה אל מצוקי קורנר, ומנעו את גילויים.

המצוקים צולמו מהאוויר על ידי לינקולן אלזוורת', בטיסתו מעל האזור ב-23 בנובמבר 1935.

המצוקים מופו לראשונה, בהתבסס על תצלומי אוויר אלה, על ידי וולפגנג לואיס גוטפריד יוארג.

אזור המצוקים נסקר לראשונה בשנת 1949 על ידי סקר שטחי חסות איי פוקלנד (Falkland Islands Dependencies Survey; בראשי תיבות: FIDS).

=== מקור השם ===

שמם של המצוקים ניתן להם על ידי על ידי סקר שטחי חסות איי פוקלנד.

השם תיאורי, והוא מציין את העובדה, כי המצוק שמזרח האי אלכסנדר פונה מכיוון צפון - דרום לכיוון דרום - מערב.

"קורנר" באנגלית משמעו פינה.

== הערות שוליים ==

== ראו גם ==
* מצוקי ברן
* מצוקי קליסטו
* מצוקי קנונבול

== קישורים חיצוניים ==
* [https://data.aad.gov.au/aadc/mapcat/display_map.cfm?map_id=13226 מצוקי קורנר] באתר הגאזט האנטארקטי של ממשלת אוסטרליה
* [https://mapcarta.com/25608670 מפת אזור מצוקי קורנר]
* [https://geographic.org/geographic_names/antname.php?uni=3152&fid=antgeo_105 תצלום לוויין של אזור מצוקי קורנר]
* [https://data.aad.gov.au/aadc/mapcat/maps_within_area.cfm?scale_class=large&north=-72&south=-84&east=-60&west=-120 מפות אזור מצוקי קורנר] באתר הגאזט האנטארקטי של ממשלת אוסטרליה

קורנר
בית הכנסת מולא חנינא

בית הכנסת מולא חנינא הוא אחד מבתי הכנסת הקטנים והעתיקים ביותר בטהראן. הוא ממוקם בשכונה היהודית ההיסטורית של עודלאג'אן. שטחו של בית הכנסת הוא . בית הכנסת הוקם במאה ה-19 לספירה, בתקופתו של מוזפר א-דין שאה קאג'אר.

ידוע כי מולא חנינא, מלמד יזדי, הקים את בית הכנסת. מולא חנינא נפטר בשנת 1283 לפי הלוח המוסלמי (1904–1905) ובית הכנסת היה מאז בניהול המועצה.

בית הכנסת שימש גם כתחילתו של מרכז הצדקה ובית החולים ד"ר ספיר, שהוא בית החולים היהודי היחיד בטהרן, שכן ד"ר ספיר נהג לטפל בחולים באחד מחדרי בית הכנסת.

כיום אוכלוסיית היהודים בעודלאג'אן נמוכה יחסית, ובית הכנסת פתוח רק בשבתות<ref name="7dorim"></ref>.

==קישורים חיצוניים==
* 
* 

== הערות שוליים ==

מולא חנינא
בולו

בּוֹלוֹ (נקרא גם בּוּלוּ) הוא לחם מתוק ועגול במטבח היהודי ספרדי, הנאפה בדרך כלל על ידי יהודי איטליה, יהודי לוב, וחלק מיהודי תוניס (בעיקר בג'רבה) בין היתר, לרגל חגים כמו ראש השנה, בכניסה וצאת כיפור, ב-"אלכאס ולנוואר" (הנערך בצאת הפסח) ואירועים מיוחדים אחרים<ref></ref><ref></ref>.

בולו הוא לחם מתוק ועגול המכיל פרות יבשים כדוגמת צימוקים, שמתובל בדרך כלל בטעם אניס, אם כי הוא יכול להכיל גם אגוזים או חומרי טעם וריח אחרים. יש המובילים לו ביצה קשה כמנהג יהודי לוב<ref></ref>. המקור לשם זה כנראה מקורו במטבח הפורטוגלי שם לחם הבולו משמש בהרכבים שונים לשימושים שונים.

ניתן לאכול את הלחם בכל עת, אך הוא נפוץ בעיקר בעונת החגים היהודיים. הלחם היה פופולרי מאוד בקרב הקהילה היהודית הספרדית של צפון אפריקה, ועם הגירתם לישראל, צרפת ואמריקה הצפונית, הוא הפך לחלק מהמטבח היהודי המקומי גם במדינות אלו, והיהודים הספרדים ממשיכים לאפות בולו עד היום הזה.

הוא נאכל גם על ידי יהודי פרס, המכנים אותו כמו יהודי לוב בּוּלוּ<ref></ref>.

== הבולו במעגל השנה היהודי ==
=== מוצאי פסח ===
בזמן ליל המימונה והאלכאס ולנוואר הנערך בצאת הפסח נוגים להשתמש בקמח הנישאר מאפית המצות לצור הכנת לחם זה. את הלחם נוהגים להכין בצורה כך שיראה כסל שבמרכזו טמון ביצה קשה. וזה נועד לסמל בין היתר את:
* האמונה בגאולה הקרוב לבוא. בעוד הביצה שהיא מאכל אבלים מסמל את בית המקדש שעוד אינו נבנה אך עתיד להיבנות בקרוב.
* פטירתם של מספר צדיקים ביום זה הנהוג לערוך להם ההילולה כדוגמת רבי מיימון הדיין ורבי כמוס יאמין<ref></ref>.
===בסמוך לכיפור===
עקב היותו לחם מַשְׂבִּיעַ "וקצת חגיגי", נהגו לאכול אותו קודם כניסת יום הכיפורים ובעיקר בצאתו. שכן יום זה הוא גם יום טוב ועם סיומו ראו בכך סמן למחילת העוונות של השנה החולפת וסיבה לשמוח מעט.

== ראו גם ==
* המטבח האיטלקי
* המטבח הלובי

==קישורים חיצוניים==
* 
* [https://metukimil.co.il/2022/10/03/בולו-לחם-טריפוליטאי/ הלחם של צאת הצום: בולו – לחם טריפוליטאי מסורתי מתוק ומושלם!], באתר מתוקים
* [https://www.mako.co.il/food-recipes/recipes_column-bake-off-israel-recipes/Recipe-e8baef4e9d2c451006.htm בולו], באתר מאקו

== הערות שוליים ==

קטגוריה:סוגי לחם
קטגוריה:המטבח הפרסי
קטגוריה:מאכלי ראש השנה
קטגוריה:המטבח הישראלי
קטגוריה:המטבח היהודי ספרדי
קטגוריה:המטבח היהודי המרוקאי
קטגוריה:המטבח הלובי
איימי ג'יימס-קלי

איימי ג'יימס-קלי (באנגלית: Amy James-Kelly נולדה ב-15 בנובמבר 1995) היא שחקנית תיאטרון, קולנוע וטלוויזיה צפון אירית. היא ידועה בשל תפקידה באופרת הסבון "קורונשיין סטריט".

== ביוגרפיה ==
ג'יימס-קלי נולד באנטרים, צפון אירלנד ומשפחתה עברה לאנגליה כשהייתה תינוקת. היא בילתה את השנה הראשונה לחייה בקטריק, צפון יורקשייר לפני שהמשפחחה התמקמה בפיילסוורת ', באזור מנצ'סטר רבתי. היא למדה בבית הספר The Blue" Coat", באולדהם. במקביל השתתפה בקורס מחוץ ללימודים בבית הספר למשחק של מנצ'סטר . <ref></ref> <ref></ref>

== קריירה ==
ג'יימס-קלי החלה את הקריירה שלה בהפקות תיאטרון בהן נשות טרויה, גבירתי הנאווה ופרנק ופרדיננד .

בדצמבר 2013, ג'יימס-קלי עשתה את הופעת הבכורה שלה בטלוויזיה באופרת הסבון "קורונשיין סטריט" בתור מאדי הית', מתבגרת בעייתית ומושא האהבה של סופי וובסטר . ג'יימס-קלי גילתה שהיא לוהקה בדרך לאוטובוס הביתה מהקולג'. בפברואר 2015, היא הודיעה שהיא תעזוב את אופרת הסבון והופתעה האחרונה הייתה ביוני אותה שנה, כאשר דמותה נהרגה. <ref></ref>

לאחר שעזבה את הסדרה היא זכתה בתפקיד הטלוויזיה השני שלה בתור מרתה קוויינטיין במיני סדרת הדרמה התקופתית "יריחו" משנת 2016. <ref></ref>

בשנת 2018 שיחקה בתפקיד ג'ני דילייני בסדרת הטלוויזיה מבית היוצר של נטפליקס Safe . באותה שנה היה לה גם תפקיד אורח בסדרה" Moving On" של BBC One . <ref></ref>

ג'יימס-קלי עשתה את הופעת הבכורה שלה בסרט העלילתי בתור שרה בדרמה הקומית של נשות קבע משנת 2019. באותה שנה, היה לה תפקיד חוזר כסוזנה וושינגטון בסדרת הטלוויזיה ג'נטלמן ג'ק . <ref></ref>

בשנת 2021, ג'יימס-קלי הופיעה בתור גרייס מרשברוק בעונה השנייה של דרמת הפשע של The Bay וכיכבה בתור האנה קנדי בדרמה של BBC One, שלוש משפחות . <ref></ref> <ref></ref> 

בשנת 2022 הופיע בסדרת הטלוויזיה "דם, כתרים וסקס: תולדות בית המלוכה הבריטי" בשירות הזרמת המדיה של נטפליקס; בה גילמה את אן בולין, אשתו השנייה של הנרי השמיני, מלך אנגליה (מקס פארקר).

== פילמוגרפיה ==
=== קולנוע ===
{| class="wikitable sortable"
!שנה
! סרט
!תפקיד
! class="unsortable" | הערות
|-
| 2017
|Last Summer
| אמה
| סרט קצר; גם בימוי, תסריט והפקה
|-
| 2019
|נשים בחצאית
| שרה
|
|-
| 2021
|Seacole
| מיס איימס
|
|}

=== טלוויזיה ===
{| class="wikitable sortable"
!שנה
! סדרה
!תפקיד
! class="unsortable" | הערות
|-
| 2013–2015
|קורונשיין סטריט
| מאדי הית'
| 131 פרקים
|-
| 2016
|יריחו
| מרתה קווינטן
|מיני סדרה
|-
| rowspan="2" | 2018
|Moving On
| אמה
|פרק אחד
|-
|Safe
| ג'ני דילייני
| תפקיד ראשי
|-
| 2019–2022
| ג'נטלמן ג'ק
| סוזנה וושינגטון
| 7 פרקים
|-
| rowspan="2" | 2021
|המפרץ
| גרייס מרשברוק
| 3 פרקים (עונה 2)
|-
|Three Families
| האנה קנדי
| מיני סדרה
|-
|2022
|דם, כתרים וסקס: תולדות בית המלוכה הבריטי
|אן בולין
|מיני סדרה
|-
|2023
|Everyone Else Burns
|רייצ'ל לואיס
|תפקיד ראשי; 6 פרקים
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה צפון איריות
קטגוריה:שחקניות תיאטרון צפון איריות
קטגוריה:בריטיות שנולדו ב-1995
ג'ואנה סעיד

ג'ואנה סעיד (באנגלית: Joanna Said; נולדה ב-6 במאי 1992) היא שחקנית קולנוע ישראלית ממוצא ערבי-נוצרי, זוכת פרס אופיר לשחקנית המשנה הטובה ביותר בטקס פרסי אופיר לשנת 2022 עבור משחקה בסרט סינמה סבאיא.
משתתפות הסרט [[סינמה סבאיא מתארחות אצל מיכל הרצוג 2022. סעיד מצד ימין]]

== ביוגרפיה ==
סעיד גדלה בכפר יאסיף למשפחה ערבית-נוצרית, האחות הצעירה מבין ארבעה ילדים.

בשנת 2013 עברה לירושלים כדי ללמוד באוניברסיטה העברית. בתחילה למדה שפות ובהמשך עברה ללמוד תיאטרון חזותי, אך ב-2017 פרשה מהלימודים וחזרה לכפר יאסיף, אז החלה ללמוד עריכת וידאו בלימודי און ליין.

ב-2022 השתתפה בסרטה הראשון, סינמה סבאיא של הבמאית אורית פוקס רותם בכיכובה של דאנה איבגי.<ref></ref> סעיד הגיעה לאודישן לתפקיד של אישה מבוגרת וקשת יום, אך בעקבות האודישן הבמאית פוקס-רותם והמלהקת עמנואל מאייר החליטו לאחד עבורה שתי דמויות שונות וככה נוצרה דמותה של סועאד בסרט, מוסלמית דתייה ואם לשישה ילדים החולמת להוציא רישיון נהיגה וחוששת מתגובת בעלה. הסרט זכה בחמישה פרסי אופיר והיה המועמד הישראלי לטקס פרסי האקדמיה ב-2022 אך לא נכלל ברשימה הסופית. סעיד זכתה בפרס אופיר לשחקנית המשנה הטובה ביותר.<ref></ref>

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:זוכות פרס אופיר: שחקנית המשנה הטובה
קטגוריה:זוכי פרס אופיר: שחקן המשנה הטוב
קטגוריה:ערביות נוצריות ישראליות
קטגוריה:ערבים נוצרים ישראלים
קטגוריה:כפר יאסיף: אישים
קטגוריה:ישראליות שנולדו ב-1992
קטגוריה:ישראלים שנולדו ב-1992
אריה ליפסקי

אריה ליפסקי (נולד ב-11 בינואר 1955) הוא מנצח, צ'לן וחלילן ישראלי אמריקאי.

==ביוגרפיה==
אריה ליפסקי נולד בחיפה, שם עבר הכשרה מקיפה כצ'לן וכחלילן. בגיל 9 זכה ליפסקי בתחרות מוזיקלית ראשונה שאפשרה לו להופיע כסולן עם התזמורת הסימפונית חיפה. לאחר הצלחה זו כסולן, הוא החל להופיע בהופעות ברחבי אירופה וישראל שהובילו בסופו של דבר ללמידה בקומפוזיציה ובניצוח.

ליפסקי הוא בעל תואר ראשון בהנדסת אווירונאוטיקה ומוזיקה אותם קיבל לפני שירותו בצה"ל. לאחר שירותו במלחמת יום הכיפורים, היגר ליפסקי לארצות הברית ב-1980, חזר למוזיקה, וקיבל תואר שני ממכון קליבלנד למוזיקה.

אריה ליפסקי עבר לבאפלו בניו יורק בשנת 1984 כדי להיות הצ'לן הראשי של התזמורת הפילהרמונית של באפלו, תפקיד שהחזיק במשך 17 שנים. במהלך תקופה זו הוא הופיע תחת שרביטם של יוליוס רודל וסמיון ביצ'קוב. בשנת 1990 הוא הפך למנצח הרזידנט של התזמורת הפילהרמונית של באפלו. בתחילת 1995, בהתראה קצרה, החליף ליפסקי את אדוארדו מאטה בקונצרט של התזמורת הקאמרית הישראלית, שם הצלחתו הביאה להתקשרויות חוזרות עם רבות מהתזמורות בישראל. ליפסקי ניצח גם על התזמורת הפילהרמונית ע"ש ארתור רובינשטיין בלודז' שבפולין וכן סייר והקליט כצ'לן של שלישיית האמנויות החדשות.

בשנת 2000 התמנה ליפסקי למנהל המוזיקלי של התזמורת הסימפונית של אן ארבור. בהמשך, כיהן כמנהל המוזיקלי של התזמורת הסימפונית של אשלנד ובמקביל גם כיו"ר התוכנית למוזיקה קאמרית בבית הספר למוזיקה של מוסד צ'אוטוקו, כמו גם ניצח על תזמורות מרכזיות אחרות בארצות הברית, קנדה, אירופה וישראל.

ליפסקי מונה למנצח אורח ראשי של התזמורת הסימפונית חיפה בשנת 2013. זמן קצר לאחר מכן, הוא ומשפחתו עברו לאן ארבור במישיגן, על מנת להמשיך את כהונתו בתזמורת הסימפונית של אן ארבור תוך כדי נסיעה לישראל ברחבי הארץ.

כהונתו של אריה ליפסקי בתזמורת הסימפונית של אן ארבור כללה יוזמות חינוכיות כולל קונצרטים משפחתיים ותוכניות זו לצד זו המשלבות תזמורות נוער עם מוזיקאים מקצועיים. בנובמבר 2017 זכו ליפסקי והתזמורת הסימפונית של אן ארבור בפרס השירות המצטיין של מועדון רוטרי אן ארבור על שירות יוצא דופן לקהילת אן ארבור הגדולה יותר באמצעות הצגת מוזיקה מרוממת ותכנות קונצרטים חינוכיים לילדי בית ספר. הוא התפטר מהתזמורת הסימפונית של אן ארבור ביוני 2019 ומהתזמורת הסימפונית של אשלנד באוגוסט 2019.

התזמורות שניהל באן ארבור ובאשלנד הזמינו אצל המלחין סטיבן סוונסון יצירה לכבודו של אריה: סימפוניית "ליפסקי", שבוצעה לראשונה בשנת 2024.

אריה ליפסקי הוא תושב חוזר ומתגורר בחיפה.

==קישורים חיצוניים==
*[https://www.habama.co.il/Pages/Description.aspx?Subj=1&Area=1&ArticleID=2471 הקאמרית הישראלית חוגגת למוצרט], באתר הבמה
*[https://www.habama.co.il/Pages/Description.aspx?ArticleId=18939&Subj=5&Area=1 ריגולטו של הסימפונית חיפה], באתר הבמה

קטגוריה:חיפה: אישים
קטגוריה:מנצחים יהודים אמריקאים
קטגוריה:מנצחים ישראלים
קטגוריה:צ'לנים ישראלים
קטגוריה:צ'לנים יהודים אמריקאים
קטגוריה:חלילנים ישראלים
קטגוריה:חלילנים אמריקאים
קטגוריה:מהגרים מישראל לארצות הברית
קטגוריה:ישראלים שנולדו ב-1955
קטגוריה:אמריקאים שנולדו ב-1955
Je t'aime, I Love You Baby

Je t'aime, I Love You Baby (בעברית: אני אוהב אותך, אני אוהב אותך מותק) הוא סינגל שהוקלט על ידי הזמר הישראלי קובי פרץ. הוא יצא לאור ב-3 ביולי 2014, על ידי חברת התקליטים הליקון, כסינגל מתוך אלבום האולפן העשירי שלה, סה לה וי. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-95.5 השמעות. השיר נכתב על ידי צ'ולי זכאי והופק על ידי שי ראובני.

== וידאו קליפ ==
הווידאו קליפ הרשמי של השיר פורסם ב-3 ביולי 2014, ובוים על ידי איתן אשכנזי. נכון לאוקטובר 2022 עומד מונה הצפיות של הקליפ על למעלה מחצי מיליון צפיות.

== מיקומי שיא ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי קובי פרץ
קטגוריה:שירים בעברית
קטגוריה:שירי אהבה בעברית
קטגוריה:שירים שהופקו על ידי שי ראובני
קטגוריה:סינגלים בהוצאת הליקון
פרדי ת'ורפ

פרדריק ניקולס ת'ורפ (באנגלית: Frederick Nicholas Thorp; נולד ב-7 במרץ 1994) הוא שחקן אנגלי. ידוע בשל משחקו בסרט "אוברדרייב" <small>(2017)</small>, כמו גם בגילום דמותו של ריבן בסדרה "גורל: סאגת ווינX " <small>(2021–2022)</small>.<ref></ref>

== ביוגרפיה ==
ת'ורפ נולד בקנזינגטון וצ'לסי, לונדון לניק ת'ורפ ואנטוניה מנלי. <ref></ref> יש לו אחות גדולה, אופליה.

ת'ורפ למד בסאמר פילדס סקול באוקספורד. <ref></ref> הוא בילה את קיץ 2013 בניו יורק בשיעורים במשחק במכון לי שטרסברג לתיאטרון ולקולנוע. <ref></ref> באותו סתיו, הוא החל ללמוד פסיכולוגיה באוניברסיטת אקסטר, <ref></ref> שם השתתף בתיאטרון באמצעות EUTCo. <ref></ref>

== קריירה ==
ת'ורפ החל את הקריירה שלו בשנת 2015 כשהופיע בפרק של סדרת הטלוויזיה "רופאים" ובסרט הטלוויזיה "The Advocate".

בשנת 2016 הופיע בסרטו של הבמאי טום קילינג, "The Head Hunter" ובסרט "To Dream". באותה שנה הופיע בתיאטרון במחזה "No Quarter".

בשנת 2017 שיחק לצד סקוט איסטווד בסרט הקולנוע "אוברדרייב". שנה לאחר מכן הופיע בתפקיד ראשי בסדרת הטלוויזיה "מוגנים" <small>(אנ')</small>.

בשנת 2021 החל לשחק בתפקיד ראשי בסדרת הטלוויזיה "גורל: סאגת ווינX" של נטפליקס, עיבוד לייב אקשן לסדרה המונפשת הפופולרית "מועדון ווינX".

בשנת 2022 שיחק בסרט הקולנוע "פסגת הסכנה".

== פילמוגרפיה ==
=== קולנוע ===
{| class="wikitable unsortable"
!שנה
! סרט
!תפקיד
! הערות
|-
| rowspan="2" | 2016
|The Head Hunter
| טרי מדינה
|
|-
|To Dream
| טומי
|
|-
| 2017
| אוברדרייב <small>(אנ')</small>
| גארט פוסטר
| <ref></ref>
|-
| 2022
|פסגת הסכנה <small>(אנ')</small>
|מייקל
| <ref></ref>
|-
| rowspan="2" |2024
|Layla
|ג'ונתן
|
|-
|Strictly Confidential
|ג'יימס
|
|}

=== טלוויזיה ===
{| class="wikitable unsortable"
!שנה
! סדרה
!תפקיד
! הערות
|-
| 2015
| רופאים <small>(אנ')</small>
| סטיוארט וויליס
|פרק: "Plus One"
|-
|2016
|Serial Thriller: Angel of Decay
|טרי
|3 פרקים
|-
| rowspan="2" | 2018
| ליל המכשפות
| מתיאו בני
| פרק: "#1.2" <ref></ref>
|-
|מוגנים <small>(אנ')</small>
| כריס צ'האל
| תפקיד ראשי; 8 פרקים<ref></ref>
|-
| 2021–2022
| גורל: סאגת ווינX
|ריבן
| תפקיד ראשי (2 עונות); 13 פרקים<ref></ref> <ref></ref>
|}

=== תיאטרון ===
{| class="wikitable unsortable"
!שנה
! מחזה
!תפקיד
! הערות
|-
| 2016
|No Quarter
| ארלו
| תיאטרון נטוורק, לונדון
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי אוניברסיטת אקסטר
קטגוריה:אנגלים שנולדו ב-1994
נורברטו בריאסקו

נורברטו אלחנדרו בריאסקו בלקיאן (בספרדית: Norberto Alejandro Briasco Balekian, בארמנית: Նորբերտո Ալեխանդրո Բրիասկո Բալեկյան; נולד ב-29 בפברואר 1996 בבואנוס איירס שבארגנטינה) הוא כדורגלן ארגנטינאי-ארמני המשחק בעמדת קשר הכנף בקבוצת בוקה ג'וניורס מליגת העל הארגנטינאית ובנבחרת ארמניה.

== חיים אישיים ==
בריאסקו נולד בבואנוס איירס שבארגנטינה. יש לו אזרחות ארמנית בשל שורשיו הארמנים.

== קריירת מועדונים ==
בריאסקו החל את הקריירה המקצוענית שלו בהורקאן מליגת העל הארגנטינאית. הוא ערך 74 הופעות ליגה במדי המועדון, בהן הבקיע תשעה שערים.

ב-17 ביוני 2021 חתם בריאסקו על חוזה לארבע שנים בבוקה ג'וניורס מליגת העל הארגנטינאית.

== קריירה בינלאומית ==
ב-24 במרץ 2018 ערך בריאסקו את הופעת הבכורה שלו בנבחרת ארמניה, בתיקו 0-0 נגד נבחרת אסטוניה במשחק ידידות.

== תארים ==
;בוקה ג'וניורס
* אליפות ארגנטינה (1): 2022
* הגביע הארגנטינאי (1): 2020

== קישורים חיצוניים ==

== הערות שוליים ==

קטגוריה:כדורגלנים ארמנים
קטגוריה:כדורגלנים ארגנטינאים
קטגוריה:קשרי כדורגל ארמנים
קטגוריה:קשרי כדורגל ארגנטינאים
קטגוריה:בואנוס איירס: כדורגלנים
קטגוריה:כדורגלני הורקאן
קטגוריה:כדורגלני בוקה ג'וניורס
קטגוריה:כדורגלני נבחרת ארמניה
קטגוריה:ארגנטינאים שנולדו ב-1996
קטגוריה:ארמנים שנולדו ב-1996
בובכר טראורה

בובכר טראורה (בצרפתית: Boubacar Traoré; נולד ב-20 באוגוסט 2001 בבמקו שבמאלי) הוא כדורגלן מאלי המשחק בעמדת הקשר בקבוצת וולברהמפטון וונדררס מהפרמייר ליג, בהשאלה ממץ, ובנבחרת מאלי.

== קריירת מועדונים ==
טראורה גדל במחלקות הנוער של א.ס. במקו ומץ. ב-9 במאי 2021 ערך את הופעת הבכורה שלו בקבוצה הבוגרת של מץ, בהפסד 1–3 לנים במסגרת המחזור ה-36 בליגת העל הצרפתית לעונת 2020/2021. ב-16 במאי הבקיע את שער הבכורה שלו במועדון, בהפסד 1–2 ללוריאן במסגרת המחזור ה-37 בליגה.

ב-1 בספטמבר 2022 הושאל טראורה למשך עונה אחת לוולברהמפטון וונדררס מהפרמייר ליג. ב-17 בספטמבר ערך את הופעת הבכורה שלו במועדון, בהפסד 0–3 למנצ'סטר סיטי במסגרת המחזור השמיני בליגה לעונת 2022/2023. ב-9 בנובמבר הבקיע את שער הבכורה שלו במועדון, בניצחון 0–1 על לידס יונייטד במסגרת הסיבוב השלישי של גביע הפוטבול ליג.

== קריירה בינלאומית ==
טראורה היה חלק מסגל נבחרת מאלי עד גיל 23 בטורניר גביע אפריקה לאומות עד גיל 23 בשנת 2019, וערך שלוש הופעות בטורניר.

ב-16 בנובמבר 2022 ערך טראורה את הופעת הבכורה שלו בנבחרת מאלי, בתיקו 1-1 נגד נבחרת אלג'יריה במשחק ידידות.

נכלל בסגל נבחרת מאלי לטורניר גביע אפריקה לאומות 2023.

נכלל בסגל הנבחרת האולימפית של מאלי לטורניר הכדורגל באולימפיאדת פריז (2024).

== תארים ==
;נבחרת מאלי עד גיל 20
* גביע אפריקה לאומות עד גיל 20 (1): 2019

== קישורים חיצוניים ==

== הערות שוליים ==

קטגוריה:כדורגלנים מאלים
קטגוריה:קשרי כדורגל מאלים
קטגוריה:כדורגלני מץ
קטגוריה:כדורגלני וולברהמפטון וונדררס
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2023
קטגוריה:כדורגלנים מאלים באולימפיאדת פריז (2024)
קטגוריה:ספורטאים מאלים בצרפת
קטגוריה:ספורטאים זרים באנגליה
קטגוריה:מאלים שנולדו ב-2001
סטפן קרפינסקי

סטפן קרפינסקי (באנגלית: Stefan Karpinski) (נולד ב-1979) הוא מדען מחשב אמריקאי שנודע בתור אחד ממייסדי שפת התכנות ג'וליה<ref></ref><ref></ref><ref></ref><ref></ref>. קרפינסקי הוא בוגר של אוניברסיטת הרווארד ומשמש סמנכ"ל קוד פתוח בחברת JuliaHub (לשעבר Julia Computing) אותה הקים עם מייסדי ג'וליה האחרים: ג'ף בזאנסון, אלן אדלמן, ויראל ב. שאה, קינו פישר ודיפאק וינצ'הי<ref></ref><ref></ref><ref name="ODSC"></ref>. במקביל הוא משמש מהנדס מחקר באוניברסיטת ניו יורק. בנוסף לאנגלית, קרפינסקי גם דובר שוודית, ובקיא בגרמנית ובלטינית, ישנו פטנט רשום על שמו מן התקופה בה עבד בחברת "סיטריקס אונליין", והוא בעל מספר ארדוש 5.

קרפינסקי קיבל תואר בוגר במתמטיקה בשנת 2000<ref></ref>, והדוקטורט עליו הוא עובד במדעי המחשב באוניברסיטת קליפורניה בסנטה ברברה כוללת מחקר על מידול תעבורה ברשת תקשורת מקומית. הוא אחד מארבעת הכותבים העיקריים של מאמרי ליבה אקדמיים על ג'וליה<ref></ref>, ומרצה בקביעות על ג'וליה באירועי תעשייה העוסקים במחשוב מדעי, בשפות תכנות ובמדעי המידע<ref name="ODSC" /><ref></ref><ref></ref><ref></ref><ref></ref><ref></ref><ref></ref><ref></ref><ref></ref>.

בשנת 2006 השתתף קרפינסקי ב<ref name="subwayChallenge"></ref>, ולזמן מה החזיק בשיא גינס לעצירה המהירה ביותר בכל תחנות הרכבת התחתית בניו-יורק. הוא וחבריו השתתפו בתחרות על מנת לאסוף תרומות לבית הספר התיכון בו למדו.

== פרסים ==
בשנת 2019 זכה קרפינסקי בפרס ג' ה' וילקינסון לתכנות נומרי ביחד עם ג'ף בזאנסון וויראל ב. שאה על העבודה שעשו על שפת התכנות ג'וליה<ref></ref>.

==קישורים חיצוניים==

* 

== הערות שוליים ==

קטגוריה:מתכנתים אמריקאים
קטגוריה:מדעני מחשב אמריקאים
קטגוריה:בוגרי אוניברסיטת הרווארד
קטגוריה:אמריקאים שנולדו ב-1979
אמאדו דאנטה

אמאדו דאנטה (בצרפתית: Amadou Dante; נולד ב-7 באוקטובר 2000 במאלי) הוא כדורגלן מאלי המשחק בעמדת המגן השמאלי בקבוצת פ.צ. ציריך מליגת העל השווייצרית ובנבחרת מאלי.

== קריירת מועדונים ==
דאנטה החל את הקריירה המקצוענית שלו בהארטברג מהבונדסליגה האוסטרית, אליה הושאל משטורם גראץ. הוא ערך עשר הופעות ליגה במדי הארטברג, בהן הבקיע שער אחד.

לקראת עונת חזר דאנטה לשטורם גראץ והחל לשחק במדיה בבונדסליגה האוסטרית.

== קריירה בינלאומית ==
ב-4 ביוני 2022 ערך דאנטה את הופעת הבכורה שלו בנבחרת מאלי, בניצחון 0–4 על נבחרת הרפובליקה של קונו במסגרת מוקדמות גביע אפריקה לאומות 2023.

נכלל בסגל נבחרת מאלי לטורניר גביע אפריקה לאומות 2023.

== תארים ==
;נבחרת מאלי עד גיל 20
* גביע אפריקה לאומות עד גיל 20 (1): 2019

== קישורים חיצוניים ==

== הערות שוליים ==

קטגוריה:כדורגלנים מאלים
קטגוריה:מגני כדורגל מאלים
קטגוריה:כדורגלני שטורם גראץ
קטגוריה:כדורגלני הארטברג
קטגוריה:כדורגלני פ.צ. ציריך
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2023
קטגוריה:מאלים שנולדו ב-2000
מרטן פלמה

מרטן אולוף פלמה (בשוודית: Mårten Olof Palme; נולד ב-31 באוקטובר 1961) הוא כלכלן שוודי. פרופסור לכלכה באוניברסיטת סטוקהולם. בנו של ראש הממשלה לשעבר אולוף פלמה.

==ביוגרפיה==
פלמה נולד בסטוקהולם ב-31 באוקטובר 1961. הוא בנם של ראש הממשלה לשעבר אולוף פלמה ואשתו ליסבת. אחיו הם הסוציולוג יואקים פלמה והאדריכל מתיאס פלמה. ב-1993 הוא הפך לדוקטור לכלכלה בבית הספר לכלכלה באוניברסיטת סטוקהולם. עבודת הדוקטורט שלו עסקה בחלוקת ההכנסה בשוודיה.

ב-7 בדצמבר 2012 הגיש פלמה תביעת לשון הרע כנגד הסרט Call Girl, בטענה שדמותו של ראש הממשלה בסרט, מבוססת על דמותו של אביו. שר המשפטים השוודי דחה את העתירה. עם זאת, משפחת פלמה הצליחה להגיע עם המפיקים להסדר שבמסגרתו קוצצה סצנה אחת מהסרט.

באביב 2013 מונה פלמה לראש קבוצת העבודה לצמצום האבטלה של מפלגת הפועלים הסוציאל-דמוקרטית של שוודיה. תוצאות המחקר של הקבוצה פורסמו במרץ 2014, וכללו הצעות להגדלת ההשקעה הממשלתית בחינוך והגדלת הארנונה.

פלמה הוא שותף בכתיבת מספר ספרים ומאמרים העוסקים בחלוקת הכנסה, מערכות פנסיה ומערכות ביטוח לאומי.

==קישורים חיצוניים==

* [http://people.su.se/~palme/ מרטן פלמה] באתר אוניברסיטת סטוקהולם

==הערות שוליים==

קטגוריה:כלכלנים שוודים
קטגוריה:שוודים שנולדו ב-1961
יואל אלון

יואל אלון (במקור קארוי בריכטה, בהונגרית: Brichta Károly; אויפשט, 5 בינואר 1935) הוא דיפלומט ישראלי ממוצא הונגרי, ניצול שואה אחד מהילדים של ניסויי מנגלה בתאומים שהיה בין השנים 1990–1994 שגריר ישראל בנורווגיה ולאחר מכן בהונגריה.

==קורות חיים==
קארוי בריכטה נולד במשפחה יהודית כבנם של הסוחר לאסלו בריכטה ושל מרגיט בלאשה.<ref></ref> כשהחלה רדיפת היהודים המוגברת בהונגריה ב-1938 עם פרסום החוק היהודי הראשון, הוא ואחיו אנדראש היו רק בני שלוש. לאחר מכן פורסמו החוק היהודי השני והחוק היהודי השלישי וב-1944 נכנס הוורמכט לממלכת הונגריה משתפת הפעולה עם הנאצים (מבצע מרגרטה). הוא ומשפחתו גורשו לאושוויץ-בירקנאו (עם אחיו התאום ואמו). עם הגעתם לבירקנאו, אנדראש (לימים מוטי אלון) וקארוי (יואל) הופרדו מאמם ונשלחו אל בלוק 15 שבו יוזף מנגלה היה מבצע את הניסויים הרפואיים שלו בתאומים. נחסך מהם המוות הוודאי שחיכה לכל ילד אחר בגילם שהגיע למחנה ההשמדה. לאנדראש ולקארוי היה מזל יחסית. הניסויים שבוצעו בהם לא היו חמורים כמו אלה שבוצעו על תאומים אחרים. כך הפכו חייהם לשגרה מוגנת יחסית של משחקים שהופרעו מדי פעם על ידי בדיקות דם ומדידות. התאומים בניסויים אצל מנגלה הוזנו טוב יותר כדי לשמור יחסית על רווחתם הפיזית. כך עשו גם לאנדראש ולקארוי והם הצליחו לשרוד.

בתחילת מאי 1945 יכלה המשפחה לחזור להונגריה. גם אביו שרד את השואה, לאחר שברח משירות העבודה (עבודות כפייה לגברים יהודים עבור הצבא ההונגרי) והסתתר עד תום המלחמה. באוגוסט 1945 עזבה המשפחה את הונגריה באופן בלתי חוקי, ובשנת 1949 הפליגו לישראל מהעיר בארי באיטליה.

באוניברסיטה למד יואל היסטוריה, ספרות אנגלית ומדע המדינה. הוא עבד זמן מה גם כעיתונאי. בשנת 1961 הגיש בקשה לבחינה במשרד החוץ, אותו עבר בהצלחה. בין 1961 לבין 1963 היה צוער. יואל אלון היה בין 1990 ל-1994 שגריר ישראל בנורווגיה (בתקופת כהונתו נחתמו הסכמי אוסלו), ולאחר מכן הפך מ-1994 לשגריר ישראל בהונגריה.

שגרירי ישראל בנורווגיה
{| class="wikitable"
| rowspan="1" |הקודם
יחיאל יטיב
| rowspan="1" |יואל אלון
1990–1994
| rowspan="1" |הבא
מיכאל שילוח
|}

== פרסים והוקרה ==
* אזרחות כבוד של אויפשט (1998)<ref>[https://ujpest.hu/ujpest-dijazottjai Újpest díjazottjai]</ref>
* הצלב האמצעי של מסדר ההצטיינות ההונגרי (1999)

== לקריאה נוספת ==
* [https://www.szombat.org/archivum/hirek-15 שבת אונליין]
* [https://www.szombat.org/archivum/minden-izraeli-diplomatanak-feladata-hogy-kapcsolatot-tartson-szolgalati-helye-zsidosagaval שיחה עם השגריר יואל אלון]
* 

== ראו גם ==
* לקסיקון אויפשט. נשיא ועדת המערכת: לאיוש שיפוש, עורך ראשי: לאסלו הירמן. אויפשט, עיריית אויפשט הוצאת קושוט, 2002.

== הערות שוליים ==

קטגוריה:ישראלים ילידי הונגריה
קטגוריה:שגרירי ישראל בהונגריה
קטגוריה:שגרירי ישראל בנורווגיה
קטגוריה:דיפלומטים ישראלים
קטגוריה:אסירים במחנה הריכוז אושוויץ
קטגוריה:תאומים ישראלים
קטגוריה:ניסויים בבני אדם על ידי הנאצים: קורבנות
קטגוריה:ניצולי השואה: הונגריה
קטגוריה:ילדים בשואה: הונגריה
קטגוריה:בודפשט: אישים
קטגוריה:ישראלים שנולדו ב-1935
דימיטריה קאמנוביץ'

דימיטריה קאמנוביץ (בסרבית: Димитрије Каменовић; נולד ב-16 ביולי 2000 בפירוט שברפובליקה הפדרלית של יוגוסלביה) הוא כדורגלן סרבי המשחק בעמדת המגן השמאלי בקבוצת ספרטה פראג.

== קריירת מועדונים ==
קאמנוביץ' גדל במחלקת הנוער של צ'וקריצ'קי. הוא ערך 50 הופעות ליגה במדי הקבוצה הבוגרת של המועדון במסגרת ליגת העל הסרבית, בהן הבקיע שני שערים.

ב-14 ביולי 2021 חתם קאמנוביץ' על חוזה לחמש עונות בלאציו מהסרייה א'. ב-21 במאי 2022 ערך את הופעת הבכורה שלו במועדון, בתיקו 3-3 נגד הלאס ורונה במסגרת המחזור ה-38 בליגה לעונת 2021/2022.

== קישורים חיצוניים ==

== הערות שוליים ==

קטגוריה:כדורגלנים סרבים
קטגוריה:מגני כדורגל סרבים
קטגוריה:כדורגלני צ'וקריצ'קי
קטגוריה:כדורגלני לאציו
קטגוריה:כדורגלני ספרטה פראג
קטגוריה:ספורטאים סרבים באיטליה
קטגוריה:ספורטאים זרים בצ'כיה
קטגוריה:סרבים שנולדו ב-2000
דויד זימה

דויד זימה (בצ'כית: David Zima; נולד ב-8 בנובמבר 2000 באולומואוץ שבצ'כיה) הוא כדורגלן צ'כי המשחק בעמדת הבלם בקבוצת טורינו מהסרייה א' ובנבחרת צ'כיה.

== קריירת מועדונים ==
זימה גדל במחלקת הנוער של סיגמה אולומואוץ. הוא החל את הקריירה המקצוענית שלו בקבוצה הבוגרת של המועדון במסגרת ליגת העל הצ'כית, וערך שתי הופעות ליגה.

ב-1 בפברואר 2020 הושאל זימה לסלביה פראג מליגת העל הצ'כית עד לתום עונת . ב-3 באוגוסט 2020 חתם על חוזה קבוע במועדון. בסך הכל ערך 37 הופעות ליגה במדי המועדון, בהן הבקיע שער אחד.

ב-31 באוגוסט 2021 חתם זימה בטורינו מהסרייה א'. ב-12 בספטמבר ערך את הופעת הבכורה שלו במועדון, בניצחון 0–4 על סלרניטנה במסגרת המחזור השלישי בליגה לעונת 2021/2022. בעונתו הראשונה במועדון ערך 20 הופעות ליגה.

== קריירה בינלאומית ==
ב-24 במרץ 2021 ערך זימה את הופעת הבכורה שלו בנבחרת צ'כיה, בניצחון 2–6 על נבחרת אסטוניה במסגרת מוקדמות מונדיאל 2022.

נכלל בסגל נבחרת צ'כיה לטורניר יורו 2020 בשנת 2021, אך לא ערך הופעות בטורניר.

נכלל בסגל נבחרת צ'כיה לטורניר יורו 2024.

== תארים ==
;סלביה פראג
* אליפות צ'כיה (2): 2019/2020, 2020/2021
* הגביע הצ'כי (1): 2020/2021

== קישורים חיצוניים ==

== הערות שוליים ==

קטגוריה:כדורגלנים צ'כים
קטגוריה:בלמי כדורגל צ'כים
קטגוריה:כדורגלני סיגמה אולומוץ
קטגוריה:כדורגלני סלביה פראג
קטגוריה:כדורגלני טורינו
קטגוריה:כדורגלני נבחרת צ'כיה
קטגוריה:כדורגלני יורו 2020
קטגוריה:כדורגלני יורו 2024
קטגוריה:צ'כים שנולדו ב-2000
האחים מוצרט

האחים מוצרט (בשוודית: Bröderna Mozart) הוא סרט קומי שוודי מ-1986 בבימויה של סוזן אוסטן. הסרט עוסק בבמאי המנסה להכניס אלמנטים חדשניים לאופרה. אוסטן זכתה בפרס גולדבאג לבמאי הטוב ביותר על בימוי הסרט.

הסרט התפרסם בעיקר בתור הסרט האחרון אותו ראה ראש ממשלת שוודיה אולוף פלמה. מיד לאחר ההקרנה, כשהיה פלמה בדרכו לביתו, הוא נרצח בצורה מסתורית.

==עלילה==
הסרט עוסק בבמאי אופרה בשם וולטר (אטיין גלזר) אשר מביים הפקה של האופרה "דון ג'ובאני" מאת וולפגנג אמדאוס מוצרט באופרה המלכותית השוודית. הוא מנסה לערער רבות מהמוסכמות של עולם האופרה. הוא מתעקש לעשות כל דבר בדרכו שלו, ומעודד את השחקנים והזמרים למצוא גם הם את הקול הייחודי שלהם. הצוות זועם בתחילה על כוונותיו של וולטר, אולם בהדרגה לומד להעריך את נקודת המבט שלו.

לאורך הסרט, רוח הרפאים של מוצרט מופיעה ונעלמת. היא מופיעה בתדירות גבוהה יותר ויותר ככל שהעלילה מתקדמת. ברגע השיא, מוצרט נראה בוכה משמחה. בסופו של דבר ההפקה של וולטר הופכת להצלחה מסחררת, אולם המבצעים לוקחים את כל הקרדיט בזמן שהבמאי נשכח.

==קישורים חיצוניים==
* 

קטגוריה:סרטי 1986
קטגוריה:סרטים שוודיים
ג'ורג' אלכסנדר קוהוט

עמרם (ג'ורג' אלכסנדר) קוהוט (באנגלית: George Alexander Kohut; 11 בפברואר 1874 - 31 בדצמבר 1933) היה רב וחוקר ספרות אמריקאי.

==ביוגרפיה==
ג'ורג' אלכסנדר קוהוט נולד ב-1874 בעיר סקשפהרוואר בהונגריה. אביו היה הרב, הבלשן והמזרחן חנוך יהודה קאהוט. הוא למד בגימנסיה בגרוסוורדיין, וב-1885 היגר עם אביו לארצות הברית. למד בבית ספר של אוניברסיטת קולומביה (1893–1895), ואחר כך באוניברסיטת הומבולדט של ברלין, ובבית המדרש הגבוה למדעי היהדות (Hochschule für die Wissenschaft des Judenthums), והיה גם תלמידו של משה שטינשניידר (1895–97). ב-1897 חזר לארצות הברית ושימש רב קהילת עמנו-אל, בדאלאס שבטקסס, תפקיד אותו מילא במשך שלוש שנים. בשנת 1902 הוא הפך למפקח על בית הספר הדתי של טמפל עמנו-אל בניו יורק, והיה עוזר ספרן של בית המדרש לרבנים באמריקה. הוא השתתף יחד עם אימו החורגת, רבקה קוהוט, בניהול "המכינה לבנות לקולג' על שם קוהוט" (Kohut College Preparatory School for Girls), ויחד הם הקימו ב-1915 את "קרן אלכסנדר קוהוט" שפרסמה מחקרים בנושאי יהדות.

==פרסומים==
קוהוט היה מחברו של המפתח למילים האיטלקיות ב"תוספת הערוך", שכתב אביו. (1892); "ספרות יהודית מוקדמת באמריקה" ("פרסומים Am. Jew. Hist. Soc." מס' 3, 1895, עמ' 103–147); וכן כתב את הפרק "סקיצות של נאמנות יהודית, גבורה ופטריוטיזם במושבות אמריקה הדרומית ובאיי הודו המערבית", בספרו של סיימון וולף "היהודי האמריקאי כפטריוט, חייל וכאזרח" (1895); את "קדושי האינקוויזיציה באמריקה הדרומית" (1895); "זיכרונות מפעילותו הספרותית של ד"ר אלכסנדר קוהוט", ב"סיכומי הכינוס הדו-שנתי הרביעי של אגודת הסמינר התאולוגי היהודי"; "ביבליוגרפיה של כתבי פרופ' מ. שטיינשניידר"; "סיימון דה קאסרס והפרויקט שלו לכיבוש צ'ילה" (ניו יורק, 1897); "עזרא סטיילס והיהודים" (1902), ועוד מונוגרפיות רבות בנושאים היסטוריים ובפולקלור. הוא גם ערך את "מחקרים שמיים לזכרו של ד"ר אלכסנדר קוהוט" (ברלין, 1897), ומאז 1902 ערך יחד עם רבקה קוהוט את "מחשבות מועילות" (Helpful Thoughts), כיום "הבית היהודי" (Jewish Home), כתב עת חודשי שיצא לאור בניו יורק.

==לקריאה נוספת==
* 

==קישורים חיצוניים==

* 

==הערות שוליים==

קטגוריה:רבנים אמריקאים
קטגוריה:אמריקאים ממוצא יהודי-הונגרי
קטגוריה:מהגרים מהונגריה לארצות הברית
קטגוריה:בוגרי אוניברסיטת הומבולדט של ברלין
קטגוריה:אמריקאים שנולדו ב-1874
קטגוריה:אמריקאים שנפטרו ב-1933
דינאלורוס

דינאלורוס (שם מדעי: Dinaelurus; מילולית: "חתול נורא") הוא סוג של טורף נכחד ממשפחת הנימרווידיים, אשר התקיים באמריקה הצפונית של האאוקן והאוליגוקן שלפני 30.8 עד 20.6 מיליון שנה מזמננו.

הדינאלורוס היה טורף דומה לחתול קדום, אשר התגלה בתוך תצורות "John Day Fossil Beds National Monument" שבאורגון ותואר בידי החוקר ג'ורג' פרנסיס איטון ב-1922. הסוג מכיל מין יחיד - Dinaelurus crassus.

יונק זה הגיע לאורך של 1.3 מטר ולמשקל של עד 35 ק"ג, כשבמראהו הזכיר מאוד ברדלס. בדומה לקרוביו היה שנחרבי במראהו, והיה בעל ניבים ארוכים ששימשו לדקירת טרף. מבנה הגולגולת היה מוארך יותר מאשר לחתול אמיתי והיה בעל שיני לחיים מעוגלות, ללא רכסים. מבנה גופו וגודל הנחיריים שלו התאים לתנועה מהירה וכנראה היה בעל רגליים דקות וארוכות ששימשו לריצה מהירה אחרי טרף, כמו אצל הברדלס, שגם לו התאמות מתכנסות דומות המתאימות לריצה, כמו אזור נחיריים גדול וחלל גולגולת קטן יותר. הטורף ניזון מיונקים קטנים שרעו בערבות או ביערות של אמריקה הצפונית, אותם כנראה הרג עם ניביו הארוכות.

==קישורים חיצוניים==

==הערות שוליים==

קטגוריה:נימרווידיים
קטגוריה:יונקים שחיו בפלאוגן באמריקה הצפונית
קטגוריה:טורפים שחיו בפלאוגן
מריקודוס

מריקודוס (שם מדעי: Merycodus) הוא סוג נכחד שלמעלה גירה ממשפחת האנטילוקפריים, אשר חי במשך המיוקן של אמריקה הצפונית, בסביבות 20 עד 10 מיליון שנה מזמננו. המאובנים שלו התגלו בתצורות סנטה פה שבניו מקסיקו והוא תואר ב-1854 בידי החוקר האמריקאי ג'וזף ליידי.

יונק זה הזכיר את האנטילוקפרה המודרנית, אך היה קטן יותר והגיע לאורך של 1 מטר, לגובה של 80 ס"מ בכתפיים ולמשקל של 35 ק"ג. הוא היה בעל מבנה קרניים קצרי בסיסים בעלי 2 ע 3 סעיפים כשל איילים, אשר שונים מאלה של האנטילוקפרה המודרנית והזכירו את אלה של אייל הסבך. למינים העתיקים ביותר בסוג היו קרניים גדולות ודחוסות יחסית מהמינים החדשים מהסוג.

הסוג כולל כיום 11 מינים, כשחלק מהם הועברו לסוג Cosoryx או לסוג Prosynthetoceras, ממשפחת הפרוטוצרטיים.

מבנה הטוחנות שלו היה בעל התפתחות רחבה של הכתר ואמייל קשה יותר (Hypsodont), מה שנותן לבעל החיים יכולת גדולה יותר לפרק את הסיבים של צמחים קשיחים כמו עשבים ובכך להפחית את שחיקת השיניים שלו על ידי לעיסה מתמדת. מבנה הגפיים התאים לריצה מהירה מטורפים כמו חתוליים או כלבי דב .

==קישורים חיצוניים==

קטגוריה:אנטילוקפריים
קטגוריה:מכפילי פרסה שחיו במיוקן
קטגוריה:יונקים שחיו במיוקן באמריקה הצפונית
Emails I Can't Send Tour

The Emails I Can't Send Tour הוא סיבוב ההופעות הרביעי של הזמרת האמריקאית סברינה קרפנטר, על מנת לקדם את אלבום האולפן החמישי שלה Emails I Can't Send (2022). סיבוב ההופעות החל ב-29 בספטמבר 2022 באטלנטה, ארצות הברית והסתיים ב-20 באוקטובר 2022 באורלנדו, ארצות הברית, הכולל 14 הופעות לאורך חלק אחד בצפון אמריקה.<ref name="Tour"></ref><ref name=":0" /><ref></ref>

==רקע והכרזה==
ב-31 ביולי 2022, קרפנטר פרסמה תמונת ילדות שלה בחשבון האינסטגרם שלה, עם הכיתוב "איזה שירים הייתם רוצים לשמוע בסיבוב הופעות [...] מבקשת מחבר" - רמז על צאת לסיבוב הופעות. בחודש אוגוסט, כאשר קרפנטר התראיינה למגזין ווג, היא חשפה שכשהאלבום החדש שלה היה מאוד אישי בשבילה, היא הרגישה שסיבוב הופעות לקידום האלבום יהיה "אולי המופע הכי כיפי" שהיא תופיע בו אי פעם - והייתה "מאוד נרגשת" על כך.<ref></ref>

ב-15 באוגוסט, הכריזה קרפנטר על צאת סיבוב ההופעות בצפון אמריקה על מנת לקדם את אלבומה וגם על שמו של אלבום האולפן החמישי שלה, Emails I Can't Send (2022), במקביל חשפה את תאריכי המופע והמיקומים ל-12 הופעות עם הזמנה מוקדמת למכירת כרטיסים.<ref></ref><ref></ref><ref></ref><ref></ref> זהו סיבוב ההופעות הראשון שלה מזה שלוש שנים מאז סיבוב ההופעות הקודם שלה "Singular Tour" בשנת 2019.<ref></ref><ref name=":0"></ref><ref></ref>

עקב ביקוש נוסף במכירה המוקדמת נוסף מופע שני בניו יורק ב-5 באוקטובר 2022.<ref></ref> מופע נוסף גם בטורונטו, קנדה ב-10 באוקטובר 2022.

ב-12 בדצמבר 2022, היא הכריזה על לג שני בצפון אמריקה של סיבוב ההופעות, המתוכנן ממרץ עד סוף מאי 2023, הכולל 39 הופעות.

בפברואר 2023 הודיעה קרפנטר כי היא תופיע גם בבריטניה ואירלנד בנוסף לערים נוספות באירופה.<ref></ref>

==רשימת רצועות==
#"Emails I Can't Send"
#"Bet U Wanna"
#"Vicious"
#"Read Your Mind"
#"Already Over / Bad for Business / Skinny Dipping"
#"Tornado Warnings"
#"How Many Things"
#"Can't Blame a Girl for Trying"
#"Bust Your Windows"
#"Nonsense"
#"Paris"
#"Honeymoon Fades"
#"Sue Me"
#"Fast Times"
Encore
#<li value=15>"Decode"
#"Because I Liked a Boy"

===הערות===
*במהלך ההופעה בבוסטון, ביצעה קרפנטר את השיר "You're So Vain" (קאבר של קארלי סימון) במקום השיר "Bust Your Windows".

== קישורים חיצוניים ==

== הערות שוליים ==

קטגוריה:סיבובי הופעות מ-2022
מרקו ליבאיה

מרקו לִיבָאיַה (בקרואטית: Marko Livaja; נולד ב-26 באוגוסט 1993) הוא כדורגלן קרואטי המשחק בעמדת החלוץ בהיידוק ספליט. ליבאיה שיחק בנבחרת קרואטיה מ-2018 עד 2023, וכבש ארבעה שערים ב-21 משחקים. הוא היה חלק מהנבחרת שזכתה במדליית ארד במונדיאל 2022 בקטאר.

==קריירת מועדונים==
ליבאיה התחיל את הקריירה שלו בקבוצת הילדים של אומלדינץ וראניץ ובגיל 15 הצטרף למחלקת הנוער של היידוק ספליט. כעבור שנתיים הצטרף לאקדמיה של אינטר מילאנו והושאל הושאל מיידית ללוגאנו ששיחקה אז בליגה השלישית בשווייץ. בקיץ הושאל לצ'זנה מהסרייה א' שאף רכשה מחצית מכרטיס השחקן שלו. באוקטובר של אותה שנה ערך את הופעת בכורה שלו בקבוצה במשחק הליגה נגד פיורנטינה. בינואר חזר לאינטר ושיחק בקבוצת הנוער של המועדון ואף זכה עמה באליפות איטליה לנוער. במחזור הראשון של עונת 2012/2013 ערך את הופעת הבכורה שלו בקבוצה הבוגרת במשחק הליגה נגד פסקארה. בעונה זו שיחק 6 משחקים בסרייה א' ובשלושה משחקים בליגה האירופית נגד נפטצ'י באקו, פרטיזן בלגרד ורובין קאזאן כאשר נגד האחרונה כבש את שער הבכורה שלו בקבוצה. ליבאיה כבש בשער הבתים 4 שערים והיה מלך שערי הקבוצה בשלב הבתים של הליגה האירופית.

ב-31 בינואר 2013 הושאל לאטאלנטה עד לסיום העונה ורכשה את מחצית הכרטיס השחקן שלו תמורת 2.5 מיליון אירו. ב-10 בפברואר 2013 ליבאיה ערך את הופעת הבכורה שלו במועדון במשחק הליגה נגד קטניה. במשחק הליגה נגד רומא כבש צמד שהיו גם שערי הבכורה שלו במועדון. בחודש זה אף נבחר לשחקן החושד של המועדון.

ב-15 במאי 2014 חתם לחמש שנים ברובין קאזאן מליגת העל הרוסית תמורת 6 מיליון אירו. ב-31 באוגוסט 2015 הושאל לאמפולי.

ב-14 ביולי 2016 חתם לארבע שנים בלאס פאלמאס מליגת העל הספרדית. ב-22 באוגוסט ערך את הופעת הבכורה שלו בקבוצה בניצחון 2-4 נגד ולנסיה בה גם כבש את שערי הבכורה שלו בקבוצה.

ב-1 ביולי 2017 הושאל לא.א.ק אתונה עד לסיום העונה עם אופציה לרכישה. ב-25 ביולי ערך את הופעת הבכורה שלו בקבוצה בהפסד 2-0 לצסק"א מוסקבה במסגרת מוקדמות ליגת האלופות. ב-28 בספטמבר כבש שער שוויון בתיקו 2–2 נגד אוסטריה וינה במסגרת שלב הבתים של הליגה האירופית. ב-5 בנובמבר הבקיע את השער היחיד בדרבי "העיט הכפול" נגד פאוק סלוניקי ושבועיים לאחר מכן הבקיע בתיקו 1-1 בדרבי נגד פנאתינאיקוס. בעונה זו זכה עם הקבוצה באליפות יוון, לגמר הגביע ולשמינית גמר הליגה האירופית. בסיום העונה, מימשה א.א.ק את האופציה על השחקן.

ב-9 ביוני 2021 חתם לשלוש שנים בהיידוק ספליט מליגת העל הקרואטית. בשנת נבחר לכדורגלן השנה בקרואטיה והיה לכדורגלן הראשון של המועדון שעושה זאת משנת . את עונת סיים עם 28 שערי ליגה והיה מלך שערי הליגה ואף קבע שיא מועדון לכיבושים בעונה. ביולי חתם על חוזה לארבע שנים נוספות במועדון.

==קריירה בינלאומית==
ב-6 בספטמבר 2018 ליבאיה ערך את הופעת הבכורה שלו בנבחרת קרואטיה בתיקו 1-1 נגד . ליבאיה היה חלק מסגל הנבחרת גם בחודש לאחר מכן, אולם חזר לסגל הנבחרת רק בספטמבר . ב-7 בספטמבר 2021 הבקיע את שער הבכורה שלו בנבחרת בניצחון 0-3 נגד .

ליבאיה נכלל בסגל הנבחרת לקראת מונדיאל 2022 ואף כבש בניצחון 1-4 נגד .

==תארים==
; א.א.ק אתונה
*ליגת העל היוונית: 

; היידוק ספליט
*ליגת העל הקרואטית: 

==קישורים חיצוניים==

קטגוריה:כדורגלנים קרואטים
קטגוריה:חלוצי כדורגל קרואטים
קטגוריה:ספליט: כדורגלנים
קטגוריה:כדורגלני אינטר מילאנו
קטגוריה:כדורגלני לוגאנו
קטגוריה:כדורגלני צ'זנה
קטגוריה:כדורגלני אטאלנטה
קטגוריה:כדורגלני רובין קאזאן
קטגוריה:כדורגלני אמפולי
קטגוריה:כדורגלני לאס פאלמאס
קטגוריה:כדורגלני א.א.ק. אתונה
קטגוריה:כדורגלני היידוק ספליט
קטגוריה:כדורגלני נבחרת קרואטיה
קטגוריה:קרואטים שנולדו ב-1993
Butterfly Effect (שיר)

Butterfly Effect הוא שיר של הראפר והזמר האמריקאי טראוויס סקוט. השיר יצא לאור על ידי אפיק רקורדס ב-15 במאי 2017, כסינגל המוביל מתוך אלבום האולפן השלישי שלו, Astroworld. השיר נכתב על ידי סקוט יחד עם המפיקים הקנדים מורדה ביטס ופליקס לאון.

==רקע==
במהלך הופעה בווירג'יניה ב-4 במאי 2017, סקוט רמז על צאתה של מוזיקה חדשה בפריסטייל ראפ. סקוט אמר: "Dropping new music in a few days. Bout to go crazy for a few days" ("מוציא מוזיקה חדשה תוך כמה ימים. עומד להשתגע לכמה ימים").<ref></ref> השיר יצא לצד שני שירים נוספים של סקוט בסאונדקלאוד, כולל "A Man" ו-"Green & Purple" בהשתתפות פלייבוי קרטי.<ref></ref><ref></ref>

==הצלחה מסחרית==
השיר נכנס למצעד הבילבורד הוט 100 במקום ה-99 בשבוע של 17 ביוני 2017, והגיע בשיאו למקום ה-50 לאחר צאתו של Astroworld.<ref name="Peak"></ref> הסינגל קיבל את תואר הפלטינה המרובעת מאיגוד תעשיית ההקלטות האמריקאי על 4,000,000 יחידות שנמכרו בארצות הברית. בשנת 2022, השיר חצה את רף מיליארד ההשמעות בפלטפורמת ספוטיפיי.

==וידאו קליפ==
הווידאו קליפ יצא לאור ב-13 ביולי 2017 בערוץ ה-Vevo של טראוויס סקוט.<ref></ref> הוא בוים על ידי BRTHR, שביים גם את הקליפ ל-"Goosebumps" של סקוט.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×3
| 210,000
|-
! ברזיל (Pro-Música Brasil)<ref></ref>
| יהלום
| 160,000
|-
! קנדה (Music Canada)
| פלטינה ×6
| 480,000
|-
! דנמרק (IFPI Danmark)
| פלטינה
| 90,000
|-
! צרפת (SNEP)
| פלטינה
| 200,000
|-
! איטליה (FIMI)
| פלטינה
| 50,000
|-
! מקסיקו (AMPROFON)
| פלטינה
| 60,000
|-
! פולין (ZPAV)
| פלטינה ×2
| 40,000
|-
! פורטוגל (AFP)
| פלטינה
| 10,000
|-
! שוודיה (GLF)
| זהב
| 20,000
|-
! שווייץ (IFPI Switzerland)
| פלטינה
| 20,000
|-
! הממלכה המאוחדת (BPI)
| פלטינה
| 600,000
|-
! ארצות הברית (RIAA)
| פלטינה ×4
| 4,000,000
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי טראוויס סקוט
קטגוריה:שירים באנגלית
קטגוריה:שירים שנכתבו על ידי מורדה ביטס
קטגוריה:שירי פלטינה בממלכה המאוחדת
קטגוריה:שירי פלטינה משולשת באוסטרליה
קטגוריה:שירי פלטינה מרובעת ומעלה בארצות הברית
קטגוריה:שירי פלטינה מרובעת ומעלה בקנדה
קטגוריה:שירי יהלום בברזיל
קטגוריה:סינגלים בהוצאת אפיק רקורדס
יחסי בליז–יוון

יחסי בליז–יוון הם היחסים הדיפלומטיים בין בליז ליוון.

== סקירה כללית ==
שתי המדינות כוננו יחסים דיפלומטיים ב-4 בספטמבר 1986. בשנת 1992 פתחה בליז קונסוליה באתונה.

== נציגויות דיפלומטיות ==
* יוון מיוצגת בבליז באמצעות שגרירותה במקסיקו סיטי, מקסיקו.
* בליז מיוצגת ביוון באמצעות שגרירותה במקסיקו סיטי, מקסיקו, ובנוסף מחזיקה קונסוליית כבוד באתונה.

== קישורים חיצוניים ==

== הערות שוליים ==
חסן אבו אל-הודא

חסן אבו אל-הודא (בערבית: حسن خالد ابو الهدى; 1870–1936) היה פוליטיקאי שכיהן כראש הממשלה הרביעי של אמירות עבר הירדן (כיום ירדן) פעמיים בשנים 1923–1924 ובשנים 1926–1931. הוא היה שר האוצר מ־1924 עד 1926.<ref></ref>

== ביוגרפיה ==

חסן חאלד היה בנו של מוחמד בן חסן ואדי, פקיד של האימפריה העות'מאנית, שכונה "א-סייד אבו אל-הודא" ו-"א-סיאדי". אביו היה מנהיג קבוצה סופית ויועץ הדת של הסולטן עבדול חמיד השני לענייני ערבים.<ref></ref><ref>Mary C. Wilson, King Abdullah and the Making of Jordan. Cambridge: Cambridge University Press, 1990, p. 14.</ref> הוא בילה את רוב ילדותו באיסטנבול, שם התגוררה משפחתו. התחתן עם מצרית ממוצא טורקי, דבלט אבו גבל, ונולדו להם שתי בנות: וליה, אשת חברה וחוקרת תולדות האמנות בוגרת אוניברסיטת אוקספורד, וחלימה לימה הנימפנדי, שנישאה לשהזאדה מחמד נזים, בנו של שהזאדה מהמד זיאדין.

לאחר הפיכת הטורקים הצעירים, נטען כי אבו אל-הודא ברח מאיסטנבול לפריז, שם פרנס את עצמו באמצעות הכנסות של חברה שמכר. לאחר מכן, הוא עבר לאלכסנדריה כדי להתגורר עם משפחתו. למשך תקופה מסוימת, התגורר בביתו של חוסיין אל-קסאב.

== ראו גם==
* פוליטיקה של ירדן

== קישורים חיצוניים ==

== הערות שוליים ==

קטגוריה:שרי ממשלת ירדן
קטגוריה:ראשי ממשלת ירדן
קטגוריה:אמירות עבר הירדן
קטגוריה:ילידי 1871
קטגוריה:נפטרים ב-1948
גמל קנובלוכי

גמל קנובלוכי (שם מדעי: Camelus knoblochi) הוא מין נכחד של גמל אשר חי בתקופת הפליסטוקן במזרח אירופה ומזרח אסיה, בין השאר המאובנים שלו התגלו בצפון הקווקז, על גדת ים אזוב, הים הכספי ונהר הוולגה, קזחסטן, טג'יקיסטן, הרי אלטאי במונגוליה, דרום-מערב סיביר ועבר הבאיקל ובצפון-מזרח סין. הגמל תואר ב-1880 בידי החוקר הרוסי Poliakov.

גמל זה היה אולי מאבות הגמל הדו-דבשתי. הוא היה גדול מאוד, באורך 3.5 מטרים, גובה 250 ס"מ בכתפיים ומשקל של 700 עד 1,200 ק"ג. הוא היה מהגדולים שבגמלי הפליסטוקן והתחרה על התואר עם הגמל הסורי. לגמל כנראה הייתה דבשת, שלא השתמרה במאובנים.

השרידים המאוחרים ביותר של הגמל התגלו במונגוליה לפני 27,000 שנה, עם סיום עידן הקרח האחרון. הגמל נכחד כנראה כתוצאה מציד אנושי או מהתייבשות האקלים העולמית ודחיקת צמחייה מקומית מאזוריה. הדבר גרם למדבריות גדולות להיווצר במקומות בהם השתרעו ערבות עצומות ויערות לחים בעבר. גמל זה כנראה התחרה פחות ביעילות מגמלים אחרים, כמו גמל הדבשתיים ומצבאיים מקומיים על חיים ביובש, מה שגרר את הכחדתו.

==קישורים חיצוניים==

==הערות שוליים==

קטגוריה:בעלי חיים שתוארו ב-1901
קטגוריה:טקסונים שתוארו בידי אלפרד נרינג
קטגוריה:גמליים פרהיסטוריים
קטגוריה:מגה-פאונה של הפליסטוקן באירואסיה
קטגוריה:יונקים שחיו בפליסטוקן באירופה
קטגוריה:מכפילי פרסה שחיו בפליסטוקן
האיש המכני של מיקי

האיש המכני של מיקי (באנגלית: Mickey's Mechanical Man) הוא סרט הנפשה קצר אמריקאי בכיכובו של מיקי מאוס שיצא בשנת 1933, אשר הופק על ידי וולט דיסני הפקות והופץ על ידי יונייטד ארטיסטס. זהו הסרט ה-57 בסדרת סרטי "מיקי מאוס" והשביעי שיצא באותה השנה.<ref></ref>

== עלילה ==
מחוץ לחדר האימונים של מיקי יש שלל שלטים המצהירים שאין כניסה במגוון שפות כגון צרפתית, איטלקית, ספרדית, אנגלית ועוד. בנוסף ישנה כרזה המכריזה על קרב המאה בין מכונה לחיה, בין "האיש המכני של מיקי" לבין "קונגו הרוצח", גורילה גדולת ממדים. בתוך החדר אימונים, מיקי מנגן על הפסנתר ומאמן את האיש המכני שלו לקראת הקרב בהנחת תמונת פניו של הגורילה על כספת המשמשת כשק אגרוף.

מיני מגיעה במכוניתה וצופרת להם מבעד לחלון, מה שגורם לאיש המכני להפוך למטורף ולרסק לחלוטין את הכספת. האחרון מבחין בכרזה על הקיר המציגה את קונגו הגורילה ומיד מזנק עליה ועובר דרך הקיר. מיקי המבוהל עוקב אחריו וצופה באיש המכני שובר עמוד עליו הייתה כרזה של הגורילה, אך העמוד נופל עליו ומעלף אותו. מיני מתחילה לצחוק על המאורע ומיקי מבקש ממנה לא לצפור בצופר שלה כי זה גורם לאיש המכני שלו לאבד עשתונות ולהשתגע. מיני לועגת לסברתו של מיקי וצופרת שוב, ואכן האיש המכני מתעורר ושב למסע ההרס שלו בעוד מיקי רודף אחריו ומנסה לעצור בעדו.

האיש המכני מגיע לכניסת אצטדיון האגרוף בו אמור להתנהל הקרב בינו לגורילה והקהל שעומד בתור לרכישת הכרטיסים נס על נפשו למראה הרובוט המטורף. וכאשר האיש המכני מזנק על כרזה נוספת עם דמותו של הגורילה הוא נופל ארצה מעולף שוב עקב כך שהכרזה הייתה על קיר לבנים. הקהל שב ומתחיל ללגלג על מיקי הנושא את היצירה שלו לעבר כניסת המתאבקים כשמיני בעקבותיו.

הקרב מחל, ולאחר הצלחה קצרה האיש המכני חוטף מקונגו הגורילה פעם אחר פעם עד אשר ידו על התחתונה. מיקי מתחנן אליו שיקום וימשיך להיאבק בגורילה בעוד הכרזן של הקרב סופר ומגיע לתשע מיני מופיעה עם הצופר שהביאה ממכוניתה וצופרת בחזקה. האיש המכני מתעורר לחיים ומתחיל להכות את קונגו ללא רחמים וללא הרף. לאחר שהביס את הגורילה והכרזן הגיע לעשר והכריז על הניצחון, האיש המכני אחוז האמוק מתפוצץ לכדי עשרות חלקים ומיקי ומיני מתנשקים במרכז הזירה.

== דמויות ומדבבים ==
* מיקי מאוס – וולט דיסני
* מיני מאוס – מרסלייט גארנר
* האיש המכני – לא ידוע
* הגורילה קונגו הרוצח – לא ידוע

== משחק ווידאו ==
הסרט מוצג במשחק הווידאו "Epic Mickey" משנת 2010 כשלב במשחק המחבר בין חלקים של "עיר המחר", המבוססת על ארץ המחר שבדיסנילנד. כמו כן, מיני-משחק המבוסס על סרט קצר זה מופיע במשחק הווידאו "Kingdom Hearts III" משנת 2019, שבו השחקן שולט בתנועותיו של האיש המכני כדי להביס את הגורילה.

== קישורים חיצוניים ==

== הערות שוליים ==

קטגוריה:סרטים קצרים של דיסני
יחסי ארגנטינה–בליז

יחסי ארגנטינה–בליז הם היחסים הדיפלומטיים בין ארגנטינה לבליז. שתי המדינות חברות בקהילה של אמריקה הלטינית והמדינות הקריביות, ארגון מדינות אמריקה והאו"ם.

== היסטוריה ==
שתי המדינות כוננו יחסים דיפלומטיים ב-8 בינואר 1992. ב-2013 שתי המדינות חתמו על הסכם על שיתוף פעולה טכני. ב-5 ביוני 2017 שודרגה הקונסוליה הארגנטינאית בבליז לדרגת שגרירות, ודניאל צ'בורו הפך לשגריר ארגנטינה הראשון בבליז.

== נציגויות דיפלומטיות ==
* בליז מיוצגת בארגנטינה באמצעות שגרירותה במקסיקו סיטי, מקסיקו.
* ארגנטינה מחזיקה בבליז שגרירות בבלמופן.

== קישורים חיצוניים ==

== הערות שוליים ==
קדורקודון

קדורקודון (שם מדעי: Cadurcodon; מילולית: "השן של קדורסי ") הוא סוג נכחד של יונק נכחד מסדרת מפריטי הפרסה, אשר חי באירואסיה במשך האאוקן והאוליגוקן שלפני כ-37 עד 24 מיליון שנה מזמננו. הוא היה קרובו של המטמינודון וכמותו דמה מעט לקרנף.

הסוג תואר למדע ב-1924 בידי החוקר ההונגרי מיקלוש קרצוי , על סמך ממצאים מצרפת, מונגוליה וסין ותוארו בו 3 מינים:
* Cadurcodon ardynensis - בתחילה שויך לסוג Cadurcotherium בידי הנרי פיירפילד אוסבורן
* Cadurcodon tuskabakensis
* Cadurcodon zaisanensis

יונק זה היה כבד כמו קרנף והגיע לאורך 2.5 מטרים ולמשקל של 900 עד 1,800 ק"ג, כשהייתה לו גולגולת מסיבית ושיניים חרוטיות עמוקות וכן זוג ניבים ארוכים ובולטים משני הלסתות. הוא היה חסר קרניים על אפו ובעל מבנה החוטם, אשר רמז שהיה לו חדק כשל טפיר מודרני

יונק זה היה צמחוני ורעה בביצות של אסיה הקדומה, כשמבנה הגוף דמוי-ההיפופוטם שלו מרמז שהיה אמפיבי לפחות חלקית. מזונו כלל כנראה צמחי מים שונים או עלים, אותם קטף עם חדקו.

==קישורים חיצוניים==

==הערות שוליים==

קטגוריה:טקסונים שתוארו בידי מיקלוש קרצוי
קטגוריה:בעלי חיים שתוארו ב-1942
קטגוריה:מאובני טקסונים שתוארו ב-1924
קטגוריה:אמינודונטיים
קטגוריה:מפריטי פרסה שחיו באאוקן
קטגוריה:מפריטי פרסה שחיו באוליגוקן
קטגוריה:מגה-פאונה של הפלאוגן באירואסיה